Tefren tmarut-agi ,ad d-tmeslay deg wamud –agi n tullisin ,ɣef ddeqs n wuguren i tettidir tmeṭṭut neɣ tilemẓit taqbaylit ɣer tama n yilemẓi .Ma nger tamawt ɣer yisental agi ,ad d-naf bḍan ɣef snat n taggayin:Tamzwarut d tin anda isental wwin-d ɣef kra n temsal tettwali tmetti d lεib ,d lεer ;ayen yecben tunzuft gar urgaz d tmeṭṭut ,assaɣen id-yettilin gar yilemẓi d tlemẓit,daɣen ɣef tunzuft gar yirgazen neɣ gar yilemẓyan ,amedya di tullist‟‟D tidet yellan‟‟,akked tullist „‟Mḥend ur nefri‟‟…atg.Ma taggayt tis snat ,d tin anda isental uɣalen-d ama ɣer tayri tamezwarut,izerfan n temṭṭut,aṭṭan,ama ɣer tyemmat d tassa-s..rtg.Imedyaten ɣef yisental-agi ;tullist « Taqcict n tesdawit », « Tayri-iw » sin-agi n yisental ɣef tayri.Ma d tullist; “Aẓekka “akked “I lḥeqq-iw anda-t “, d sin yisental ɣef yizerfan n temṭṭut .Ma tullist « yir aṭṭan « akked « tajmilt i waṭṭan »,winn-t-d awal ɣef sin yisental yemyekcamen gar tayri d waṭṭan .Ma nger tamawt ɣer yisental-agi ,ad d-naf d isental tettidir tmetti taqbaylit s wuzzig.